Mesmu ku tudu keixa ki ta dadu di TACV, entre kompanhias di aviason di mundu interu es kompanhia konsideradu ma è um di kes mas seguru pa viaja.
TACV entra na lista di 20 kompanhias ku mas segurança.
Ki fla è specialistas di Airlines Rating ki analisa segurança di 407 kompanhias aéreos.
Na ses website nu ta odja ma na pontuason di 1 ti 7 strelas ki es da na kada kompanhia, TACV recebi 6 strelas.
Inda es acrescenta ma na kompanhias ki ta opera apartir di aeroportos di continente africano keli è um di kompanhias mas seguru ki ten.
Pa txiga nes resultadu responsavels di Airlines Rating, investiga istòria di kompanhia e pa dadu pontuason es leba em konta siguintis kusas: si kompanhia é certifikadu pa (IATA) asociason di transportes aéreos internacional, si kompanhia sta na “lista negra” di Union Europeu, si houve algum acidente nes últimu dez anu, e si dja kustuma kontisi ki avion ka voa pamodi preokupason di segurança. Tambe si kompanhia ta voa so ku avions fabrikadu pa Russia es ta perdi pontuason.
Resultadu des analise ki ta fazedu tudu anu, konsidera ma kompanhia ku mas segurança na mundu interu, ki recebi mas pontos è kompanhia ”Quantas” di Australia e ku menus segurança è kes di paises sima Nepal, Indonésia e Suriname.
*Kusè ki bu atxa des resultadu?…KOMENTA
kea_Latn por_Latn kea_Latn kea_Latn kea_Latn kea_Latn kea_Latn kea_Latn